** ООУ „Гоце Делчев’’- Општина Аеродром**

Согласно Планот за одржување на настава во основните училишта и Протоколот за постапување на основните училишта во Република Северна Македонија за реализација на воспитно-образовниот процес со физичко присуство на учениците во учебната 2020/2021 год.Училишниот одбор при ООУ „Гоце Делчев’’- Општина Аеродром на ден 14.09.2020 год. донесе измени и дополнувања на :

**ПРАВИЛНИК ЗА ОДНЕСУВАЊЕ НА УЧЕНИЦИТЕ,НАСТАВНИЦИТЕ И РОДИТЕЛИТЕ ВО ПРОСТОРИТЕ НА УЧИЛИШТЕТО**

 **КОДЕКС ЗА УЧЕНИЦИТЕ**

* Ученикот е должен навреме и редовно да доаѓа на настава ,
* Учениците се должни да носат заштитна маска/покривка на лице, освен кога се на отворено во училишниот двор со одржување на препорачаната дистанца,
* За време на одморите задолжително да се почитува физичката дистанца и мерките за заштита согласно Планот и Протоколот за одржување на настава
* Ученикот е должен за влез и излез од училиштето да го почитува распоредот за влез/излез истакнат на видно место во училиштето,
* Ученикот е должен да носи оброк од дома или готов оброк од училиштето да го консумира во училница,само тогаш може да ја извади маската или платнената прекривка од лицето,
* Ученикот е должен правилно да ги мие рацете пред и после оброкот,и по користење на тоалетот
* Ученикот е должен да ги почитува советите од дежурните наставници со цел спроведување на редот во училиштето за време на одморите,
* Ученикот е должен да ги почитува советите на дежурниот наставник кога им се мери телесна температура со безконтактен топломер ,во случај на покачена телесна температура (над 37.4°) не се дозволува влез на ученикот во училиште и родителот се упатува на консултација кај матичниот лекар на ученикот
* Ученикот е должен доколку не се чувствува добро да остане дома и родителот да го извести наставникот , да се обратат на лекар и да донесат медицинска белешка за оправдување на отсуствата,
* Ученикот е должен да го одржува потребното растојание меѓу учениците од минимум 1,5 метар
* Ученикот е должен да ги проследи едукативно-информативни материјали, насоки за заштита на здравјето и безбедност во училиштето
* Ученикот е должен внимателно да ги користи средства за дезинфекција на раце, и на обувките ,
* Ученикот е должен внимателно да ги користи тоалетите во училиштето и да го почитува редот на користење и правилно да ги измие рацете пред и после одење во тоалет, ученикот треба да чека надвор од тоалетот додека излезе ученикот кој е внатре,
* Учениците да не допираат површини или предмети во просторот каде се движат,
* Учениците се должни меѓусебно да не ги споделуваат своите работи (моливи, гумички и сл.)
* Постарите ученици можат да се грижат за помалите на начин што со својот личен пример ќе им укажат како да се однесуваат во училиштето и меѓусебно да се потсетуваат да ги почитуваат правилата за заштита и правилата во училница и со други соодветни креативни активности .

 **КОДЕКС ЗА РОДИТЕЛИТE**

* Родителите/старателите ги испраќаат учениците до назначениот влез на училиштето и се забранува нивно влегување во училиштето, освен за родителите /старателите/образовните асистенти на учениците со посебни образовни потреби со задолжително носење на маска/прекривка на лицето,
* Пренесувањето на информациите и состаноците со родителите/старателите се одвива преку телефон или преку некоја онлајн апликација која што ќе ја договорат родителите и наставниците,
* Родителот е должен секојдневно од дома да ја измери телесна температура на детето , во случај на покачена телесна температура (над 37.4°) не се дозволува влез на ученикот во училиште и родителот се упатува на

консултација кај матичниот лекар на ученикот,за промената во здравствената состојба на ученикот родителот е должен навремено да го информира наставникот/класниот раководител за отсуствата на детето и да ги покрие со медицинска белешка,

* Децата со знаци на други заразни болести исто не смеат да доаѓаат на училиште

 **КОДЕКС ЗА НАСТАВНИЦИТЕ**

* Вработените при влегување во училиште, за време на престојот во училиште и за време на наставата задолжително ја почитуваат мерката за физичка дистанца од најмалку 1,5 метар и носат заштитна маска/покривка на лице, освен кога се на отворено во училишниот двор со одржување на препорачаната дистанца.
* Вработените при влезот во училиште задолжително ги дезинфицираат обувките и рацете,
* На сите вработени им се мери телесна температура пред влезот на училиштето со

безконтактен топломер и во случај на зголемена температура (над 37.4°)

вработениот се упатува кај матичен лекар,

* Наставниците треба да избегнуваат подолго да се задржуваат во наставничката канцеларија и задолжително запазуваат физичка дистанца од 1.5 метри,
* Наставниците задолжително да ги проветруваат просториите после секој наставен час ,и половина час пред започнување и заминување на учениците ,
* Вработените навремено да ги пријавуваат отсуствата од работа кај Директорот на училиштето
* Се забрануваат поздравувања со физички контакт за вработените во училиштето и меѓу учениците
* Меѓусебното споделување информации и работните состаноци во училиштето треба да се изведуваат со употреба на видеоконференциска врска

 **КОДЕКС ЗА ДРУГИТЕ ВРАБОТЕНИ ВО УЧИЛИШТЕТО**

* Останатите вработени во училиштето треба да ги извршуваат работните задачи што се во нивниот делокруг, а се во согласност со Законот за ОО;
* Да го почитуваат Куќниот ред во училиштето ,Планот за одржување на настава во основните училишта и Протоколот за постапување на основните училишта,
* Техничкиот персонал редовно и навреме да ги чистат и дезинфицираат училниците, ходниците и другите простории два пати во денот на почетокот и на крајот на секоја смена,и за време на одморот кога училницата е слободна,
* Техничкиот персонал редовно и навремено да ја пополнува евиденцијата за спроведено чистење и дезинфицирање ( чек листа за чистење)
* Техничкиот персонал да соработува со наставниците , стручните соработници и директорот и да се однесуваат во склад со потребите на наставата;
* Вработениот треба да доаѓа навреме на работното место;
* Вработениот го почитува времетраењето на паузата и не ја користи надвор од предвидениот временски рок,
* Вработениот треба совесно и самостојно да ја извршува својата работа.

**Вработениот со својот лик, однесување, говор и култура треба да биде пример за учениците и родителите во училиштето.**

Претседател на Училишен одбор

 Весна Василевска